വാക്സിന് എടുക്കാത്ത അധ്യാപകര് സ്കൂളുകളിലേക്ക് വരേണ്ടതില്ല വിദ്യാഭ്യാസമന്ത്രി വി. ശിവന്കുട്ടി സംസ്ഥാനത്ത് സ്കൂള് തുറക്കാനുള്ള തയ്യാറെടുപ്പുകള് പൂര്ത്തിയായെന്ന് വിദ്യാഭ്യാസമന്ത്രി വി. ശിവന്കുട്ടി. എല്ലാ സ്കൂളുകളിലും പ്രവേശനോത്സവും ഉണ്ടാകുമെന്നും സ്കൂള് തുറക്കുന്നതുമായി ബാന്ധപ്പെട്ട് വിദ്യാര്ത്ഥികള്ക്കും അധ്യാപകര്ക്കും ആശങ്കള് വേണ്ടെന്നും മന്ത്രി പറഞ്ഞു. ആദ്യ രണ്ടാഴ്ച ലളിതമായ ക്ലാസുകളായിരിക്കും ഉണ്ടാവുകയെന്നും മന്ത്രി വ്യക്തമാക്കി. അറ്റന്ഡന്സും യൂണിഫോമും നിര്ബന്ധമാക്കില്ല. ചില അധ്യാപകര് വാക്സിനെടുത്തിട്ടില്ല. വാക്സിന് എടുക്കാത്ത അധ്യാപകര് സ്കൂളുകളിലേക്ക് വരണ്ട. കുട്ടികളുടെ ആരോഗ്യത്തിനാണ് പ്രാധാന്യമെന്നും ശിവന്കുട്ടി പറഞ്ഞു. കോവിഡ് വ്യാപനത്തിന് പിന്നാലെ അടച്ചിട്ട സ്കൂളുകള് ഒന്നര വര്ഷത്തിന് ശേഷമാണ് ആരംഭിക്കാന് പോവുന്നത്. സ്കൂള് തുറക്കുന്നതിനുള്ള തിരികെ സ്കൂളിലേക്ക് മാര്ഗരേഖ കഴിഞ്ഞ ദിവസം പുറത്തിറക്കിയിരുന്നു. പൊതു അവധി ഒഴികെയുളള ശനിയാഴ്ചകളും ഉള്പ്പടെ ആഴ്ചയില് ആറ് ദിവസവും ക്ലാസ് ഉണ്ടാകും. കുട്ടികള്ക്ക് സ്കൂളില് വരാന് രക്ഷാകര്ത്താക്കളുടെ സമ്മതം വേണം. ഓട്ടോറിക്ഷയില് മൂന്നു കുട്ടികളില് കൂടുതല് യാത്ര ചെയ്യാന് പാടില്ലെന്നും നിര്ദേശമുണ്ട്.